rejauldu/bengali-wikipedia huggingface dataset:
thumb|right|টিম ক্রিং রিচার্ড টিমোথি "টিম" ক্রিং (জন্ম: জুলাই ৯, ১৯৫৭) মার্কিন চিত্রনাট্য রচয়িতা এবং টেলিভিশন প্রযোজক।  তিনি মোট তিনটি টেলিভিশন অনুষ্ঠান সৃষ্টি করেছেন। এগুলো হল: স্ট্রেঞ্জ ওয়ার্ল্ড, ক্রসিং জর্ডান এবং হিরোস। তিনি দক্ষিণ ক্যালিফোর্নিয়া বিশ্ববিদ্যালয়ের সিনেমাটিক আর্টস স্কুল থেকে ১৯৮৩ সালে স্নাতক সম্পন্ন করেছেন।   নাইট রাইডার টিভি সিরিজে চিত্রনাট্য রচনার মাধ্যমে তিনি টিভি অনুষ্ঠানের সাথে যুক্ত হন। তার প্রথমদিককার কাজের মধ্যে বিশেষ উল্লেখযোগ্য হচ্ছে মিসফিট্‌স অফ সাইন্স। হিরোসের মত এতেও মানুষের অতিমানবিক ক্ষমতা অর্জন নিয়ে আলেখ্য রচিত হয়েছে। এছাড়া "টিন উল্‌ফ ঠু" তার উল্লেখযোগ্য কাজগুলো একটি যা নির্মাণ করেছেন জেফ লোয়েবের সাথে মিলে। এরা দুইজন আবার হিরোস নির্মাণের সময় একসাথে কাজ করেছেন।   তথ্যসূত্র    বহিঃসংযোগ       হিরোসের নির্মাতা টিম ক্রিংয়ের সাক্ষাৎকার, দ্য টিভি অ্যাডিক্ট, ১২ অক্টোবর, ২০০৬।  হিরোস সম্পর্কিত প্রশ্নোত্তর , টিভি গাইড, ১৬ অক্টোবর, ২০০৬।  বিষয়শ্রেণী:১৯৫৭-এ জন্ম বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন টেলিভিশন লেখক বিষয়শ্রেণী:মার্কিন অভিনেতা বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র অভিনেতা বিষয়শ্রেণী:ইহুদি মার্কিন লেখক বিষয়শ্রেণী:ক্যালিফোর্নিয়ার চিত্রনাট্যকার বিষয়শ্রেণী:২১শ শতাব্দীর মার্কিন ইহুদি
thumb|300px|দ্রাঘিমা উত্তর ও দক্ষিণ মেরুর মধ্যে অতিক্রম করে পৃথিবীর উত্তরমেরু ও দক্ষিণমেরু বরাবর অঙ্কিত কাল্পনিক রেখা,দ্রাঘিমারেখা বা দ্রাঘিমা বা মধ্যরেখা নামে পরিচিত। এদের বিস্তার উত্তর মেরু থেকে দক্ষিণ মেরু পর্যন্ত অর্থাৎ এরা উত্তর-দক্ষিণে বিস্তৃত। একটি দ্রাঘিমার উপরিস্থিত সমস্ত বিন্দুর দ্রাঘিমাংশ সমান হয়। প্রতিটি দ্রাঘিমারেখা সমস্ত সমাক্ষরেখার সাথে লম্বভাবে অবস্থান করে। দ্রাঘিমা রেখা গুলির দৈর্ঘ্য পরস্পর সমান, কারণ এদের প্রতিটিই পৃথিবীর উপরিস্থিত এক একটি মহাবৃত্তের অর্ধেক। এদের দৈর্ঘ্য ২০,০০৩.৯৩ কিমি (১২,৪২৩ মাইল)।  তথ্যসূত্র  বিষয়শ্রেণী:ভূগোল বিষয়শ্রেণী:দিক নির্ণয়   বিষয়শ্রেণী:ভূমি জরিপ
অম্বিকা হলেন কাশীরাজের মধ্যম কন্যা। ইনি রাজা বিচিত্রবীর্যের প্রথম স্ত্রী এবং ধৃতরাষ্ট্রের জননী। ভীষ্ম অম্বা ও অম্বালিকার সাথে এঁকে স্বয়ম্বর হতে হরণ করে আনেন। বিবাহের সাত বছরের মাথায় বিচিত্রবীর্য যক্ষ্মা আক্রান্ত হয়ে নিঃসন্তান অবস্থায় মারা যান। কিন্তু বংশ রক্ষাকারী পুত্রের জন্য ইনি শ্বশ্রূ সত্যবতীর অনুরোধে সত্যবতীর পুত্র মহর্ষি বেদব্যাস এর কাছে যান নিয়োগের জন্য। কিন্তু নিয়োগের সময় বেদব্যাসের ভয়ঙ্কর চেহারা দেখে ইনি তার দুই চোখ বন্ধ করে ফেলেন। এজন্য তার সন্তান ধৃতরাষ্ট্র জন্মান্ধ হয়ে জন্মান। ইনি শ্বশ্রূ সত্যবতী ও কনিষ্ঠা ভগিনী অম্বালিকার সাথে সন্ন্যাসিনীর ন্যায় শেষ জীবন অতিবাহিত করেন।মহাভারত - রাজশেখর বসু   তথ্যসূত্র   বিষয়শ্রেণী:মহাভারতের চরিত্র বিষয়শ্রেণী:মহাভারত
কামুনিয়া () (কখনও কখনও কমাউনিয়া নামে লেখা হয়) হল গরুর মাংস এবং যকৃত দিয়ে তৈরি স্টু। এটি জিরা দিয়ে রান্না করা হয়। স্টুটি সুদানী, মিশরীয় এবং তিউনিসিয়ান রান্নার অংশ। কখনও কখনও ভেড়ার মাংসও প্রধান উপাদান হিসাবে ব্যবহৃত হয় এবং অতিরিক্ত মশলা ব্যবহার করা হয়। এটি প্রায়ই রান্না করা চালের সঙ্গে বা তার উপরে পরিবেশন করা হয়।  অতিরিক্ত মৌলিক উপাদানগুলির মধ্যে স্টক, রসুন, অলিভ তেল এবং পার্সলি অন্তর্ভুক্ত হতে পারে।   আরও দেখুন    আফ্রিকান খাবারের তালিকা  স্ট্যুগুলির তালিকা  মাগরেব রন্ধনপ্রণালী   রেফারেন্স   বিষয়শ্রেণী:তিউনিসীয় রন্ধনশৈলী বিষয়শ্রেণী:মিশরীয় রন্ধনশৈলী বিষয়শ্রেণী:ভেড়ার মাংসের পদ বিষয়শ্রেণী:গরুর মাংসের পদ বিষয়শ্রেণী:আরব রন্ধনশৈলী
সান পেদ্রো দে তিকিনা হল বলিভিয়ার লা পাজ বিভাগের অন্তর্ভুক্ত একটি শহর। তিতিকাকা হ্রদের উত্তর ও দক্ষিণ অংশের মধ্যে যোগাযোগের একমাত্র জলপথ তিকিনা প্রণালীর দক্ষিণ-পশ্চিম তীরে কোপাকাবানা উপদ্বীপের দিকে এই শহর অবস্থিত। কোপাকাবানা থেকে বলিভিয়ার রাজধানী লা পাজ যেতে হলে এই শহর থেকে তিকিনা প্রণালী পেরিয়ে অপরতীরে সান পাবলো দে তিকিনা হয়ে যাওয়া ছাড়া অন্য পথ নেই।  অবস্থান বলিভিয়ার একেবারে পশ্চিম সীমান্তের কাছে অবস্থিত সান পেদ্রো শহরের অবস্থান সান পেদ্রো দে তিকিনা পৌর এলাকার একেবারে কেন্দ্রস্থলে। আন্দেস পর্বতমালার সুউচ্চ আলতিপ্লানো উচ্চভূমিতে অবস্থিত এই শহরের উচ্চতা সমুদ্রপৃষ্ঠ থেকে ৩৮৪৬ মিটার। এর পাশ দিয়ে বয়ে যাওয়া তিকিনা প্রণালী ঐ স্থানেই সঙ্কীর্ণতম, মাত্র ৮০০ মিটার চওড়া। পশ্চিম ও পুর্বে আন্দেসের দুই সুউচ্চ পর্বতশৃঙ্খল কর্ডিলেরা অক্সিডেন্টাল ও কর্ডিলেরা সেন্ট্রাল উত্তর থেকে দক্ষিণে বিস্তৃত। এত উঁচু অবস্থানের কারণে এ' শহরের জলবায়ু যথেষ্ট শীতল। তবে সারাবছরই উষ্ণতা মোটামুটি একই রকম থাকে। দিনে-রাতেও উষ্ণতার পার্থক্য কম, কিন্তু গরমকাল ও শীতকালের তাপমাত্রার পার্থক্য অনেকক্ষেত্রেই এমনকী তার থেকেও কম। এই ধরনের জলবায়ুকে সাধারণত দৈনিক-ঋতু জলবায়ু (জার্মান ভাষা - Tageszeitenklima, উচ্চারণ -টাগেসৎসাইটেনক্লিমা) বলে অভিহিত করা হয়ে থাকে। শহরের সারা বছরের গড় উষ্ণতা ৮° সেন্টিগ্রেড। শীতকালে জুন/জুলাই মাসে গড় তাপমাত্রা যেখানে ৬° সেন্টিগ্রেড, গরমকালে নভেম্বর/ডিসেম্বর মাসে সেই তাপমাত্রা ১০° সেন্টিগ্রেডের চেয়ে বেশি নয়। শহরে সারা বছর বৃষ্টিপাতের মোট পরিমাণ ৭০০ মিলিলিটার। এই বৃষ্টির বেশিরভাগটাই শীতকালেই হয়ে থাকে। গ্রীষ্ম এখানে যথেষ্টই শুষ্ক।  পরিবহন লা পাজ থেকে উত্তর-পশ্চিমে এই শহরের স্থলপথে দূরত্ব ১০৭ কিলোমিটার। লা পাজ থেকে বাঁধানো হাইওয়ে রুটা - ২ উয়ারিনা হয়ে তিকিনার অপর তীরে সান পাবলো দে তিকিনা শহরে এসে উপস্থিত হয়। এরপর প্রণালী পেরিয়ে এই রাস্তা প্রথমে আরও ৭ কিমি দূরে কোপাকাবানা পৌঁছয় ও তারপর আরও ৮ কিমি দূরে পেরু সীমান্তের খাসানি পর্যন্ত বিস্তৃত হয়।  জনসংখ্যা গত বিশ বছরে এই শহরের জনসংখ্যা উল্লেখযোগ্য ভাবে হ্রাস পেয়েছে।   বছর জনসংখ্যা উৎস ১৯৯২ ৮৭৪ জনগণনাINE – Instituto Nacional de Estadística Bolivia 1992 ২০০১ ৮৩৯ জনগণনাINE – Instituto Nacional de Estadística Bolivia 2001 ২০১২ ৬৯৪ জনগণনা  এই অঞ্চলের জনসংখ্যার বেশির ভাগটাই আইমারাভাষী। এমনকী সান পেদ্রো দে তিকিনা পৌর এলাকার ৯২.৫% মানুষই আইমারা ভাষাতেই কথা বলে থাকেন। INE-Sozialdaten 2001. (PDF; 12.2 এমবি)  গুরুত্ব ১৮৭৯-১৮৮৪ সালের প্রশান্ত মহাসাগরীয় যুদ্ধে চিলির কাছে পরাজয়ের ফলে প্রশান্ত মহাসাগরের সাথে সংযোগ হারিয়ে বলিভিয়া এখন একটি সম্পূর্ণ স্থলবেষ্টিত দেশ। তার সম্পূর্ণ সামরিক নৌবল এখন তাই তিতিকাকা হ্রদেই সীমাবদ্ধ। সান পেদ্রোকে আশ্রয় করেই তা কাজ করে। সেই হিসেবে বলিভিয়ার একমাত্র সামরিক বন্দর এখন এই শহর, যাকে কেন্দ্র করে বলিভীয় নৌবাহিনী মাঝে মাঝে মহড়ার আয়োজনও করে থাকে।"Trockenübungen auf dem Titicacasee". FAZ (ফ্রাঙ্কফুর্টার আলগেমাইনা সাইটুং) vom 23. Juni 2014, পৃঃ - ৩। সংগৃহীত ২০ জুন, ২০১৫।  তথ্যসূত্র  বহিঃসংযোগ  Municipio San Pedro - Übersichtskarten Nr. 21702  Municipio San Pedro - Detailkarte und Bevölkerungsdaten (PDF; 316 kB) (স্পেনীয়)  Departamento La Paz - Sozialdaten der Municipios (PDF; 11,63 MB) (স্পেনীয়)  বিষয়শ্রেণী:বলিভিয়ার জনবহুল স্থান
ব্যবহার পরামিতি To use the template, start with  and add any parameters you like, along with what you want to be displayed. The template will display all, and only, the parameters that you give it. The following parameters are supported:   স্থিতিমাপ  বর্ণনা   উদাহরণ   চীনা     সরলীকৃত চীনাIf  and  are both given and are the same (i.e., if the simplified and traditional characters are the same), instead of showing both the template will just show "Chinese: {{{s}}}"     ঐতিহ্যবাহী চীনা    or   ফিনিনThis will display as "Hanyu Pinyin", instead of just "pinyin", if Tongyong Pinyin is also included in the template; this way the two types of pinyin contrast and neither is treated as a "default".     Tongyong Pinyin     Wade-Giles     Jyutping     Yale     Pe̍h-ōe-jī     Zhuyin Fuhao     বাচ্যার্থ    বিন্যাস The template can be given more than one value (for example, on the article China, it has s, t, hp, tp, and w. By default, when multiple parameters are given they will be shown in the same order as the above table: first Chinese characters (simplified, then traditional), then romanizations (starting with Hanyu and Tongyong Pinyin).  For some articles, however, it is more appropriate to display traditional characters before simplified, and Tongyong before Hanyu—this is the case with articles relating to Taiwan, for instance. To do this, add  anywhere in the template, and the traditional and Tongyong will be shown first. For example:  In the future the template may be updated to allow , putting Jyutping before pinyin (for use in Cantonese-related articles). This functionality has not been written yet, and would not be without first having a project-wide discussion to see if it's appropriate to choose Jyutping (or any other romanization) as the "default" for Cantonese.  অন্যান্য বৈশিষ্ট্য Adding  anywhere in the template will suppress links. This is for preventing overlinking in an article or section where the template is used repeatedly.
মার্কিন নৌবাহিনীর সিলস () (যা নেভি সিলস নামেই সমধিক পরিচিত) হচ্ছে  মার্কিন নৌবাহিনীর একটি শাখা। সিল () শব্দটি দ্বারা সমুদ্র (), বায়ু () ও ভূমি () বোঝানো হয়, আর ‘’ ইংরেজি বহুবচনার্থে ব্যবহৃত হয়। মার্কিন নৌবাহিনীর মুখ্য বিশেষ বাহিনী এবং নেভাল স্পেশাল ওয়ারফেয়ার কমান্ডের একটি অংশ। সরাসরি সামরিক অভিযান ও বিশেষ গোয়েন্দা অভিযান পরিচালনা করাই এ বাহিনীর মূল কাজ। এছাড়াও রীতিবহির্ভূত যুদ্ধ, বিদেশে আন্ত প্রতিরক্ষা, জিম্মি উদ্ধার, সন্ত্রাস বিরোধী অভিযান, প্রভৃতি অভিযান পরিচালনা করার ক্ষেত্রেও এ বাহিনী কাজ করে।   পাদটীকা    তথ্যসূত্র     McCoy, Shane T. (August 2004). "Testing Newton's Law", All Hands Magazine, p. 33.    Sasser, Charles W. Encyclopedia of The Navy SEALs, Facts on File, 2002. ()   আরো পড়ুন   Bahmanyar, Mir. US Navy SEALs. Osprey Publishing, 2005. ()  Bahmanyar, Mir with Chris Osman. SEALs The US Navy's Elite Fighting Force. Osprey Publishing, 2008. ()  Couch, Dick. The Sheriff of Ramadi: Navy SEALs and the Winning of al-Anba. U.S. Naval Institute Press, 2008. ()   Couch, Dick. The Warrior Elite. The Forging of SEAL Class 228. Three Rivers Press, 2003. ()  Couch, Dick. The Finishing School. Earning the Navy SEAL Trident. Three Rivers Press, 2004. ()  Couch, Dick. Down Range. Navy SEALs in the War on Terrorism. Three Rivers Press, 2005. ()    Luttrell, Marcus. Lone Survivor: The Eyewitness Account of Operation Redwing and the Lost Heroes of SEAL Team 10. Little, Brown and Company, 2009. ()   বহিঃসংযোগ    U.S. Navy SEAL & SWCC  official website  Naval Special Warfare Command official website  U.S. Navy Parachute Team official website  বিষয়শ্রেণী:মার্কিন যুক্তরাষ্ট্রের নৌবাহিনী
thumbnail|বেলায়েত এনায়েত খান ১৯৯৬  বেলায়েত এনায়েত খান (), (), (১৯১৬-২০০৪) ইংল্যান্ডের লন্ডন শহরে জন্ম গ্রহণ করেন জুন ১৯, ১৯১৬ সালে। তিনি একজন ছুফিতাত্ত্বিক সাধক ও চিস্তিয়া তরীকার মুর্শিদ/পীর ছিলেন। তিন তার পিতা এনায়েত খান হতে তরীকার দীক্ষা লাভ করেন। এনায়েত খান পশ্চিমা আধুনিকতার সংমিশ্রনে প্রচ্যের প্রতিনিধি রুপে পশ্চিমা বিশ্বে চিস্তিয়া তরীকার গোড়া পত্তনকারী, তার দর্শনানুযায়ী সকল ধর্মই এক একটি আলোক রশ্মি যা একটি মাত্র সৌরকেন্দ্র হতে বিচ্ছুরিত।স্যুট্টন, রবার্ট পি. (Sutton, Robert P.) 2005 মডার্ন আমেরিকান কমিউনস্: এ্যা ডিকশনারী (Modern American Communes: A Dictionary), ওয়েষ্ট পোর্ট, সি-টি: গ্রীনউড প্রেস, পৃঃ 3-4, ()  ১৯৭৫ সালে বেলায়েত এনায়েত খান প্রতিষ্ঠা করেন দ্যা এডোবি অব ম্যাসেজ, যা মূলত ছুফি অর্ডার ইন্টারন্যাশনাল () নামের তরীকার অনুসারীগণের জন্য যথাক্রমে পরিসেবা কেন্দ্র, সম্মেলন ও গবেষণা কেন্দ্র এবং আধ্যাত্মিক জ্ঞান চর্চার কেন্দ্র হিসাবে পরিচালিত হচ্ছে।কলম্বিয়া ইউনিভার্সিটি হ্যালথ সায়েন্স লাইব্রেরী: আর্কাইভ এন্ড স্পেশাল কালেকশান। এটি ফাইলটি আরও দেখা যেতে পারে: ।  তিনি জুন ১৭, ২০০৪ সালে লন্ডনে মৃত্যু বরণ করেন।  অবদান/প্রকাশনা সমূহ  টুয়ার্ডস্ দ্যা ওয়ান, (হ্যারপার এন্ড রো, ১৯৪৭, আইএসবিএন 978-0-06-090352-7)  দ্যা ম্যাসেজ ইন আওয়া টাইম,(হ্যারপার এন্ড রো, ১৯৭৮, আইএসবিএন 978-0-06-064237-2)  ভূমিকা লিখেছেন- দ্যা কম্লিট সেয়িংগস্ অব হযরত এনায়েত খান, (ওমেগা পাবলিকেশানস, ১৯৭৮, আইএসবিএন 978-0-930872-02-1)  দ্যা কল অব দ্যা দরবেশ, (ছুফি অর্ডার পাবলিকেশানস, ১৯৮১, আইএসবিএন 978-0-930872-26-7)  ইন্ট্রোডিউসিং স্পিরিচ্যুয়্যালিটি ইনটু কাউন্সেলেলিং এন্ড থ্যারাপি, (ওমেগা প্রেস, ১৯৮২, আইএসবিএন 978-0-930872-30-4)  দ্যাট উইচ্ ট্রান্সক্রিপ্টস্ বিহাইন্ড দ্যাট উইচ্ এ্যাপিয়ার্স, (ওমেগা পাবলিকেশানস, ১৯৯৪, আইএসবিএন 978-0-930872-49-6)  এ্যাওয়েইকেনিং: এ্যা ছুফি এক্সপেরিয়্যান্স, (ট্যারচ্যার/পুতন্যাম, ১৯৯৯, আইএসবিএন 978-1-58542-038-4)  ইন সার্চ অব দ্যা হিডেন ট্রেজারার্স, (ট্যারচ্যার/পুতন্যাম, ২০০৩, আইএসবিএন 978-1-58542-180-0)  আরও দেখুন  উসমান হারুনী  অমূল্য শাহ  আহমদ উল্লাহ মাইজভান্ডারী  ছোট মৌলানা   তথ্যসূত্র   বিষয়শ্রেণী:১৯১৬-এ জন্ম বিষয়শ্রেণী:২০০৪-এ মৃত্যু বিষয়শ্রেণী:ইসলামি ব্যক্তিত্ব বিষয়শ্রেণী:পাশ্চাত্যের ছুফি ধারা বিষয়শ্রেণী:চিশতী বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
thumb|দাপ্তরিক প্রতিকৃতি, ২০১৭ স্টিফেন টুইগ (জন্ম ২৫ ডিসেম্বর ১৯৬৬) একজন ব্রিটিশ লেবার কো-অপ রাজনীতিবিদ যিনি আগস্ট ২০২০ সাল থেকে কমনওয়েলথ পার্লামেন্টারি অ্যাসোসিয়েশনের ৮ম মহাসচিব হিসেবে দায়িত্ব পালন করেছেন। তিনি ১৯৯৭ থেকে ২০০৫ সাল পর্যন্ত এনফিল্ড সাউথগেটের সংসদ সদস্য এবং ২০১০ থেকে ২০১৯ পর্যন্ত লিভারপুল ওয়েস্ট ডার্বির জন্য সংসদ সদস্য হিসেবে দায়িত্ব পালন করেছেন।  তিনি ১৯৯৭ সালে প্রতিরক্ষা সচিব মাইকেল পোর্টিলোর আসনে জয়ী হয়ে জাতীয় খ্যাতি অর্জন করেছিলেন। টুইগকে ২০০৪ সালে স্কুল স্ট্যান্ডার্ডের প্রতিমন্ত্রী করা হয়েছিল, ২০০৫ সালে তিনি তার আসন হারানো পর্যন্ত একটি চাকরি করেছিলেন। তিনি ২০১০ সালে সংসদে ফিরে আসেন, যখন তিনি লিভারপুল ওয়েস্ট ডার্বির জন্য সংসদ সদস্য নির্বাচিত হন যখন দীর্ঘদিনের এমপি বব ওয়ারিং অবসর নেন।  লেবার নেতৃত্বে এড মিলিব্যান্ডের নির্বাচনের পর, তিনি টুইগকে ছায়া পররাষ্ট্র দফতরের মন্ত্রী বানিয়েছিলেন। তার অক্টোবর ২০১১ রদবদল, Miliband টুইগ শিক্ষার জন্য ছায়া সেক্রেটারি অফ স্টেট পদে পদোন্নতি.  যাইহোক, ৭ অক্টোবর ২০১৩ তারিখে তিনি রদবদল করে প্রতিস্থাপিত হন।   তথ্যসূত্র   বহিঃসংযোগ     Column archive at The Guardian Foreign Policy Centre Stephen Twigg at The Knitting Circle Television coverage of Twigg's defeat of Portillo in the 1997 general election  বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:লিভারপুলের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:ইংল্যান্ডের নির্বাচনী এলাকা থেকে শ্রমিক সমবায়ের সংসদ সদস্য বিষয়শ্রেণী:যুক্তরাজ্যের এলজিবিটিকিউ সংসদ সদস্য বিষয়শ্রেণী:ইংরেজ গে রাজনীতিবিদ বিষয়শ্রেণী:লেবার ফ্রেন্ডস অফ ইসরায়েল বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:ফ্যাবিয়ান সোসাইটির চেয়ার বিষয়শ্রেণী:ফ্যাবিয়ান সোসাইটির সাধারণ সম্পাদক বিষয়শ্রেণী:ওয়ান নেশন লেবার
অনিলচন্দ্র রায় (জন্ম: মে ২৬, ১৯০১ - মৃত্যু:জানুয়ারি ৬ ১৯৫২) একজন বাঙালি রাজনীতিবিদ ও স্বাধীনতা সংগ্রামী ছিলেন। তিনি একজন প্রখর বিপ্লবী, উগ্র রাজনৈতিক চিন্তাবিদ, নিঃস্বার্থ সমাজকর্মী, দার্শনিক এবং ব্যতিক্রমী দক্ষতার সাহিত্যিক ছিলেন।   প্রাথমিক জীবন  অনিলচন্দ্র রায় ঢাকার, মানিকগঞ্জ, বয়রা গ্রামের এক বাঙালি হিন্দু মধ্যবিত্ত পরিবারে জন্মগ্রহণ করেছিলেন, যা বর্তমানে বাংলাদেশে। তাঁর পিতা-মাতা অরুণচন্দ্র এবং শরতকুমারী দেবী ছিলেন। অরুণচন্দ্র রায় সরকারি শিক্ষাবিভাগে উচ্চ পদে অধিষ্ঠিত ছিলেন। তাদের পৈতৃক বাড়ি নবাবগঞ্জ থানার গোবিন্দপুর গ্রামে অরুণচন্দ্র তাঁর চাকরির জায়গায় ঢাকা শহরের বক্সী বাজারে একটি বাড়ি কিনেছিলেন। অনিলচন্দ্র রায় ১৯১৭ সালে ঢাকা কলেজিয়েট স্কুল থেকে প্রবেশিকা পাস করেন। ১৯২১ সালে তিনি ঢাকা কলেজ থেকে স্নাতক পাস করেন এবং ১৯২৩ সালে ঢাকা বিশ্ববিদ্যালয় থেকে ইংরেজিতে এমএ পাস করেন। তিনি ছাত্র থাকাকালীন বিপ্লবী হেমচন্দ্র ঘোষের দলে যোগদান করেছিলেন।   কর্মজীবন   প্রথমে তিনি রামকৃষ্ণ মিশনের স্বামী ব্রহ্মানন্দ ও স্বামী প্রেমানন্দের সংস্পর্শে এসেছিলেন এবং স্বামী বিবেকানন্দে  অনুপ্রাণিত হয়ে তিনি সোশ্যাল ওয়েলফেয়ার লিগ বা সমাজ কল্যাণ লীগ প্রতিষ্ঠা করেন। সমাজসেবায় তিনি দরিদ্র প্রাপ্তবয়স্ক এবং মুসলমানদের রাতের বেলা পড়াতেন। সমাজসেবার আড়ালে বিপ্লবী কর্মকাণ্ডও পরিচালিত হত। অনিলচন্দ্র রায় ও ঢাকা বিশ্ববিদ্যালয়ের অধ্যাপক বিজ্ঞানী ডঃ জ্ঞানচন্দ্র ঘোষ ‘সোশ্যাল ওয়েলফেয়ার লিগ’-এর (বাংলা নাম শ্রীসংঘ) যথাক্রমে সেক্রেটারি এবং চেয়ারম্যান ছিলেন। ছাত্রাবস্থায় বিপ্লবী ‘শ্রীসংঘ’ দলে যোগ দেন ও পরে তিনি নেতৃত্ব দেন। তিনি মহিলাসংগঠনের জন্য রাজনৈতিক দিকটিকে অবহেলা করেননি। বিপ্লবী নেতাদের মধ্যে সম্ভবত তিনিই প্রথম কল্পনা করেছিলেন যে আমাদের স্বাধীনতা-সংগ্রামে নারীদেরও স্বতন্ত্র ভূমিকা রয়েছে এবং একটি রাজনৈতিক সংগঠনে তাদের পুরুষ প্রতিপক্ষ হিসাবে গুরুত্বপূর্ণ। তাঁর মাধ্যমে শ্রীসংঘে একগুচ্ছ মহিলারা যোগদান করেছিলেন। ১৯৩০ সালে প্রথম কারারুদ্ধ হন। মুক্তিলাভের পর তিনি সুভাষচন্দ্র বসুর প্রতিষ্ঠিত ফরওয়ার্ড ব্লক-এর সদস্য হন। সুভাষচন্দ্র পরিচালিত হলওয়েল মনুমেণ্ট অপসারণ আন্দোলনে যোগদান করেন। ১৩ ই মে ১৯৩৯ সালে লীলা নাগ (লীলা রায়) নামে শীর্ষস্থানীয় নারী বিপ্লবীকে বিয়ে করেছিলেন। ১৯৪০ সালে আবার কারারুদ্ধ হন এবং মুক্তি পাবার সঙ্গে সঙ্গেই ভারতরক্ষা আইনে পুনরায় গ্রেফতার হন। ফরওয়ার্ড ব্লক বিভক্ত হয় তাতে অনিলচন্দ্র সুভাষবাদী দলের সদস্য ও নেতা হন। তাঁর রচিত নেতাজীর জীবনবাদ’, ‘ধর্ম ও বিজ্ঞান’, ‘সমাজতন্ত্রীর দৃষ্টিতে মার্কসবাদ’ প্রভৃতি গ্রন্থে পাণ্ডিত্যের পরিচয় পাওয়া যায়। ইতিহাস ও ঐতিহ্যের পরিপ্রেক্ষিতে জাতীয়তাবাদ ও সমাজবাদের সমন্বয়ের প্রচেষ্টক ছিলেন। তিনি 'নেতাজির ডাক' নামে একটি নৃত্যনাট্য রচনা ও পরিচালনা করেছিলেন, নবগিতিকা - তাঁর রচনাবলীর একটি সংকলন ছিল। তিনি ১৯৫২ সালের ৬ই জানুয়ারি ক্যান্সারে মারা যান।   সাহিত্যকর্ম   নেতাজীর জীবনবাদ  ধর্ম ও বিজ্ঞান  সমাজতন্ত্রীর দৃষ্টিতে মার্কসবাদ  গান্ধীবাদ ও অহিংসা  ভবিষ্যৎ সমাজ   তথ্যসূত্র   বিষয়শ্রেণী:১৯০১-এ জন্ম বিষয়শ্রেণী:১৯৫২-এ মৃত্যু বিষয়শ্রেণী:বাঙালি ব্যক্তি বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় বিপ্লবী বিষয়শ্রেণী:আধুনিকযুগের লেখক বিষয়শ্রেণী:নবজাগরণযুগের লেখক বিষয়শ্রেণী:ভারতীয় রাজনীতিবিদ বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
none|100px|ভারতের পতাকা|link=ভারতভারত দক্ষিণ এশিয়ার একটি রাষ্ট্র। ভৌগোলিক আয়তনের বিচারে এটি দক্ষিণ এশিয়ার বৃহত্তম এবং বিশ্বের সপ্তম বৃহত্তম রাষ্ট্র। অন্যদিকে জনসংখ্যার বিচারে এটি বিশ্বের দ্বিতীয় সর্বাধিক জনবহুল তথা বৃহত্তম গণতান্ত্রিক রাষ্ট্র। সুপ্রাচীন কাল থেকেই ভারতীয় উপমহাদেশ অর্থনৈতিক সমৃদ্ধি ও সাংস্কৃতিক ঐতিহ্যের জন্য সুপরিচিত। ঐতিহাসিক সিন্ধু সভ্যতা এই অঞ্চলেই গড়ে উঠেছিল। ইতিহাসের বিভিন্ন পর্বে এখানেই স্থাপিত হয়েছিল একাধিক বিশালাকার সাম্রাজ্য। নানা ইতিহাস-প্রসিদ্ধ বাণিজ্যপথ এই অঞ্চলের সঙ্গে বিশ্বের অন্যান্য সভ্যতার বাণিজ্যিক ও সাংস্কৃতিক সম্পর্ক রক্ষা করত। হিন্দু, বৌদ্ধ, জৈন, ও শিখ — এই চার বিশ্বধর্মের উৎসভূমি ভারত। খ্রিষ্টীয় প্রথম সহস্রাব্দে জরথুষ্ট্রীয় ধর্ম (পারসি ধর্ম), ইহুদি ধর্ম, খ্রিষ্টধর্ম, ও ইসলাম এদেশে প্রবেশ করে ভারতীয় সংস্কৃতিতে বিশেষ প্রভাব বিস্তার করে। অষ্টাদশ শতাব্দীর প্রথমার্ধ থেকে ব্রিটিশ ইস্ট ইন্ডিয়া কোম্পানি ধীরে ধীরে ভারতীয় ভূখণ্ডের অধিকাংশ অঞ্চল নিজেদের শাসনাধীনে আনতে সক্ষম হয়। ঊনবিংশ শতাব্দীর মধ্যভাগে এই দেশ পুরোদস্তুর একটি ব্রিটিশ উপনিবেশে পরিণত হয়। অতঃপর এক সুদীর্ঘ স্বাধীনতা সংগ্রামের মাধ্যমে ১৯৪৭ সালে ভারত একটি স্বতন্ত্র রাষ্ট্ররূপে আত্মপ্রকাশ করে। ১৯৫০ সালে সংবিধান প্রণয়নের মাধ্যমে ভারত একটি সার্বভৌম গণতান্ত্রিক প্রজাতন্ত্রে পরিণত হয়। বর্তমানে ভারত ২৮টি রাজ্য ও সাতটি কেন্দ্রশাসিত অঞ্চল বিশিষ্ট এক সংসদীয় সাধারণতন্ত্র। (বাকি অংশ পড়ুন...)
280px|থাম্ব|ডান|ইনসাইটের গতিপথের সচলচিত্র 280px|থাম্ব|ডান|মঙ্গলগ্রহের উৎক্ষেপণ অবকাশসমূহ ও পৃথিবী থেকে দূরত্ব মহাকাশ যাত্রার প্রেক্ষাপটে উৎক্ষেপণ পর্ব () বলতে এমন একটি দিনসমষ্টি এবং উৎক্ষেপণ অবকাশ () বলতে কোনও প্রদত্ত দিনের এমন একটি সময় পরিসরকে বোঝায়, যার মধ্যে কোনও নির্দিষ্ট রকেটকে অবশ্যই উৎক্ষেপণ করতে হয়, যাতে সেটি উদ্দিষ্ট লক্ষ্যে পৌঁছাতে পারে। যদি রকেটটিকে কোনও প্রদত্ত অবকাশের মধ্যে উৎক্ষেপণ না করা যায়, তাহলে সেটিকে পরবর্তী কোনও দিনের ঐরূপ অবকাশের জন্য অপেক্ষা করতে হয়। উৎক্ষেপণ পর্ব ও উৎক্ষেপণের অবকাশগুলি রকেটের সক্ষমতা এবং সেটি কোন কক্ষপথের দিকে যাচ্ছে, এই দুইটি ব্যাপারের উপরেই অত্যন্ত নির্ভরশীল।  উৎক্ষেপণ পর্ব বলতে উদ্দিষ্ট কক্ষপথে পৌঁছানোর জন্য কোনও রকেটটি যেসব দিনে উৎক্ষেপণ করা যায়, সেগুলিকে একত্রে উৎক্ষেপক পর্ব বলে। কোনও অভিযানের উৎক্ষেপণ পর্ব বছরে ৩৬৫ দিন হতে পারে, কোনও মাসের কয়েক সপ্তাহ হতে পারে, প্রতি ২৬ মাস অন্তর কয়েক সপ্তাহব্যাপী হতে পারে (যেমন মঙ্গল গ্রহ উৎক্ষেপণ অবকাশ), কিংবা হতে পারে স্বল্পমেয়াদী একটি পর্ব, যেটির কোনও পুনরাবৃত্তি ঘটবে না।  উৎক্ষেপণ অবকাশ বলতে কোনও প্রদত্ত দিনের এমন একটি সময়ের পরিসরকে নির্দেশ করা হয়, যে পরিসরের অভ্যন্তরে রকেট উৎক্ষেপণ করলে সেটি উদ্দিষ্ট লক্ষ্যে পৌঁছাতে পারে। এই পরিসরটি ন্যূনতম এক সেকেন্ড দৈর্ঘ্যেরও হতে পারে (যেক্ষেত্রে সেটিকে তাৎক্ষণিক অবকাশ instantaneous window বলে), কিংবা সমগ্র দিনব্যাপী হতে পারে। তবে অভিযান পরিচালনার অন্যান্য দিক বিবেচনা করে সাধারণত প্রায় সর্বদাই উৎক্ষেপণ অবকাশটিকে কয়েক ঘণ্টার মধ্যে সীমিত রাখা হয়। উৎক্ষেপণ অবকাশটি পৃথিবীর দুইটি দিবস জুড়ে অবস্থিত হতে পারে, যেমন এটি একদিন রাত সাড়ে এগারটায় শুরু হয়ে পরবর্তী দিনের ভোররাত একটা পর্যন্ত ব্যাপ্ত হতে পারে। উৎক্ষেপণ অবকাশগুলি প্রতিদিন একই সময়ে অবস্থান করার ঘটনা বিরল।  জনসাধারণ্যে উৎক্ষেপণ অবকাশ ও উৎক্ষেপণ পর্ব পরিভাষা দুইটিকে প্রায়শই সমার্থক হিসেবে ব্যবহার করা হয়ে থাকে। তবে নাসা ও অন্যান্য মহাকাশ সংস্থাগুলির উৎক্ষেপণ পরিচালক ও গতিপথ বিশ্লেষকেরা এই দুইটির মধ্যে সংজ্ঞাগত পার্থক্য করেন।   তথ্যসূত্র   বিষয়শ্রেণী:মহাকাশযাত্রা বিষয়ক ধারণা
তেন্দো মুকুমেলা (; জন্ম: ৩০ জানুয়ারি ১৯৯৮) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব কেপ টাউন স্পার্স এবং দক্ষিণ আফ্রিকা অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।  ২০১৫ সালে, মুকুমেলা দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০১৭ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।  প্রারম্ভিক জীবন তেন্দো মুকুমেলা ১৯৯৮ সালের ৩০শে জানুয়ারি তারিখে দক্ষিণ আফ্রিকার লিম্পোপোয় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মুকুমেলা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ        বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:কেপ টাউন স্পার্স ফুটবল ক্লাবের খেলোয়াড় বিষয়শ্রেণী:দক্ষিণ আফ্রিকার আন্তর্জাতিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
thumb|right|150px|ভেনিজুয়েলায় একজন হস্তচালিত শ্রমিক। হস্তচালিত শ্রমিকদের সাধারণত সর্বহারার অংশ হিসেবে বিবেচনা করা হয়  সর্বহারা বা প্রলেতারিয়েত (ইংরেজি: Proletariat) হচ্ছে আধুনিক পুঁজিবাদী সমাজের প্রধানতম শ্রেণি। সর্বহারা বলতে মজুরি শ্রমিকদের সেসব শ্রেণিকে বোঝানো হয় যারা উৎপাদনের উপায় থেকে বঞ্চিত। সর্বহারাগণ নিজ শ্রমশক্তি বিক্রয় করে জীবনধারণ করেন এবং তারা বুর্জোয়াদের দ্বারা শোষিত হন।  মার্কসবাদী তত্ত্বে, সর্বহারার একনায়কত্ব হচ্ছে সর্বহারার জন্য, সর্বহারার দ্বারা চালিত। মার্কসবাদী দৃষ্টিতে, সর্বহারার একনায়কত্ব সর্বহারা শ্রেণির নিজেদের বিলুপ্তি ঘটায় এবং সাম্যবাদ প্রতিষ্ঠা করে।  ব্যুৎপত্তি  ল্যাটিন শব্দ proles শব্দ থেকে ইংরেজি proletariat শব্দটি এসেছে; যার বাংলা প্রতিশব্দ সর্বহারা।  মার্কসবাদী মতবাদ মার্কসীয় দৃষ্টিতে, উৎপাদনে ব্যবস্থায় যাদের কোন মালিকানা থাকে না এবং শ্রমশক্তি বিক্রি থেকে প্রাপ্ত মজুরির আয়ে যাদের জীবন চলে তারাই সর্বহারা। অর্থনৈতিক উৎপাদন ব্যবস্থায় এই শ্রেণির সম্পদ বলে কিছু থাকে না। এঁদের শ্রম মূলত কায়িক। বুর্জোয়া শ্রেণি দ্বারা শোষিত হয়। বুর্জোয়া শক্তির বিরুদ্ধে শ্রেণি সংগ্রাম ও সমাজতন্ত্রী বিপ্লবের সবচেয়ে বড় চালিকা শক্তি এবং কৃষক ও অন্যান্য শোষিত শ্রেণিকে সর্বহারা শ্রেণি নেতৃত্বদান করে।সৌরেন্দ্রমোহন গঙ্গোপাধ্যায়; রাজনীতির অভিধান; আনন্দ পাবলিশার্স প্রাইভেট লিমিটেড কলকাতা; তৃতীয় মুদ্রণ জুলাই ২০১৩, পৃষ্ঠা-৩২৩।  তথ্যসূত্র  বিষয়শ্রেণী:সমাজতন্ত্র বিষয়শ্রেণী:মার্কসবাদ বিষয়শ্রেণী:মার্কসবাদী তত্ত্ব বিষয়শ্রেণী:শ্রমিক শ্রেণি